Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 190

c) a repedés alakjának és felületének vizsgálatával. 3.2.2.2. A mért felszakadási túlnyomás (Pr) nem lehet kisebb, mint a próbanyomás (Ph) 9/4-szerese. 3.2.2.3. A palack térfogatnövekedése és a palack eredeti térfogatának a hányadosa: — 20%, ha a palack hosszúsága nagyobb, mint a palack átmérője, — 17%, ha a palack hossza legfeljebb akkora, mint a palack átmérője, vagy annál kisebb. 3.2.2.4. A felszakítási vizsgálatnál nem szabad a palackról daraboknak letörni. 3.2.2.5. A felszakadás nem lehet rideg jellegű, azaz a töretfelületek nem lehetnek sugárirányúak, hanem az átmérő síkja felé kell hajlaniuk, és teljes keresztmetszetében kontrakciót kell mutatniuk. 3.2.2.6. A töretfelületnek nem szabad jellegzetes anyaghibákat tartalmazni. 3.3. Nyomáspróba 3.3.1. A vízzel töltött palackban a Ph érték elérésig a nyomásnak folyamatosan kell növekedni. 3.3.2. A palack addig (legalább 30 másodpercig, de legfeljebb 5 percig) marad a Ph nyomáson, amíg megállapítható, hogy a vizsgálat ideje alatt nincs nyomáscsökkenés és tömörtelenség. 3.3.3. A nyomáspróba után a palackon nem lehet maradó alakváltozás. 3.3.4. Azok a palackok, amelyek a vizsgálat követelményeinek nem felelnek meg maradéktalanul, nem kaphatnak felügyeleti ellenőrzés igazolást. 3.4. Roncsolásmentes vizsgálat 3.4.1. Radiográfiai vizsgálat 3.4.1.1. A hegesztési varratokat radiográfiai vizsgálatnak kell alávetni az MSZ 4310—6 szabvány „B” osztályának követelményei szerint. 3.4.1.2. Huzalsor etalon használatánál a legkisebb látható huzalátmérő nem lehet nagyobb 0,1 mm-nél. A lépcsősfuratos etalon használatánál a legkisebb látható furat átmérője nem lehet nagyobb 0,25 mm-nél. 1998/106. szám 3.4.1.3. A hegesztési varratok radiográfiai értékelését az eredeti filmeken kell végezni, az MSZ EN 462—1 és 2-es lapjai szerint. 3.4.1.4. Nem engedhetők meg a következő hibák:

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes